۱۴۴۷-۵-۲۲ تاریخ نشر شوی خبرونه بلخ بلخ؛ ۶۰۰ زلزله ځپلو کورنیو ته #بشری_مرسته ووېشل شوه پنجشنبه، ۲٢ جمادی ‌الأولی ۱۴۴۷ د #افغانی_سرې_میاشتې عمومی رئیس ښاغلی شیخ الحدیث شهاب الدین دلاور د یو پلاوی په ملتیا بلخ ولایت ته د سفر په ترڅ کې د یاد ولایت د کشنده ولسوالۍ کې ٦٠٠ #زلزله_ځپلو کورنیو ته د خوراکی، غیر خوراکی توکو او نغدو پیسو مرسته ووېشله. د مرستې د وېش پر مهال ښاغلی دلاور په خپلو خبرو کې وویل: افغانی سرې میاشتې په بلخ او #سمنګان ولایتونو کې ۴۰۰۰ زلزله‌ ځپلو کورنیو ته د مرستو د وېش لړۍ پیل کړې ده او هڅه کوی، څو زیانمنو کورنیو ته ورته بشری مرستې لا زیاتې کړی. نوموړی د ملی ټولنو #نړیوال_فدراسیون، #ملک_سلمان د بشری مرستو مرکز او نورو نړیوالو #کاری_شریکانو مننه وکړه چې د وروستۍ زلزلې له امله د زیانمنو کورنیو د لاسنیوی برخه کې یې افغانی سرې میاشتې ته د مرستې لاس ورکړ. ورپسې د بلخ ولایت مرستیال والی مولوی نور الهادی ابو ادریس په خپلو خبرو د افغانی سرې میاشتې له #بشرپاله_فعالیتونو قدردانی وکړه او د یادې ټولنې د دوامدارو مرستو ستاینه یې وکړه. په مرسته کې پر ۳۵۰ کورنیو درې میلیونه او شپږ سوه پنځه اویا زره (۳،۶۷۵،۰۰۰) افغانۍ نغدی مرسته ووېشل شوه، چې هرې کورنۍ ته ۱۰،۵۰۰ افغانۍ ورکړل شوې. همدارنګه پر پاتې ۲۵۰ زلزله ځپلو کورنیو څلور قلمه د خوراکی او غیر خوراکی توکو مرسته ووېشل شوه، چې هرې کورنۍ ته یوه خېمه، پنځه کمپلې، یو د پخلنځی توکو سیټ او ۱۶ کیلو خُرما ورکړل شوه. د مرستې موخه د زلزله ځپلو کورنیو د بیړنیو اړتیاوو پوره کول او هغوی ته د ژوند د اسانتیاوو برابرول وه. بلخ عمومی رئیس: د #بلخ زلزله ځپلو ته په وخت رسېدنه کې د کارکوونکو او رضاکارانو هڅې ستایم پنجشنبه، ۲۲ جمادی الأولی ۱۴۴۷ د #افغانی_سرې_میاشتې عمومی رئیس، ښاغلی شیخ الحدیث شهاب الدین دلاور د یو پلاوی په ملتیا بلخ ولایت ته د خپل سفر په ترڅ کې د شمال زون ریاست، د بلخ نمایندګۍ او د مرستون له کارکوونکو سره د دوی د هڅونې په موخه وکتل. کتنه کې ښاغلی دلاور په بلخ کې د وروستۍ #زلزلې له امله زیانمنو شوو کورنیو ته د کارکوونکو او رضاکارانو پر وخت رسېدنې خوښی وښوده، د دوی هڅې یې وستایلې او زیاته یې کړه: د بلخ زلزله ځپلو ته په وخت رسېدنه کې د کارکوونکو او رضاکارانو هڅې ستایم. نوموړی په خپلو خبرو کې مسؤولینو ته وویل: تاسو ټول باید د پوره اخلاص، صداقت او ایماندارۍ له مخې خپلې دندې ترسره کړٸ او د پېښځپلو ستونزو رسېدنې ته لومړیتوب ورکړٸ. پای کې ښاغلی دلاور، زلزله ځپلو ته د ښه خدمت او په وخت رسېدنې په پار د شمال زون ریاست، نماینده ګۍ او مرستون کارکوونکو او رضاکارانو د هڅونې په موخه دوی ته یوه اندازه نغدی مرسته هم ووېشله. سمنګان به ۳۰۰ خانواده #زلزله‌زده در #سمنگان کمک نقدی توزیع شد پنجشنبه، ۲٢ جمادی ‌الأولی ۱۴۴۷ در جریان سفر شیخ الحدیث شهاب الدین دلاور، رئیس عمومی #هلال_احمر_افغانی و هیأت همراه‌شان به زون شمال، مبلغ سه میلیون و یکصد و پنجاه هزار ۳,۱۶۰,۰۰۰) افغانی کمک نقدی به ۳۰۰ خانواده زلزله‌زده در ولسوالی فیروز نخچیر ولایت سمنگان توزیع شد که برای هر خانواده ۱۰,۵۰۰ افغانی مساعدت شد. آقای دلاور در جریان توزیع کمک‌ها، ضمن ابراز تسلیت به خانواده‌های #آسیب‌دیده از زلزله به خاطر این مصیبت بزرگ، وعده داد که در روزهای آینده به هر خانواده که اعضای آنها در زلزله به شهادت رسیده‌اند، پنجاه هزار افغانی پرداخت خواهد شد. در پایان، آقای دلاور از #شرکای‌کاری_بین‌المللی، مخصوصاً فدراسیون بین‌المللی جمعیت‌های ملی، قدردانی کرد که همواره در زمان حوادث طبیعی و غیرطبیعی به مردم آسیب‌دیده رسیدگی کرده‌اند. وی افزود که کمک این سازمان‌های خیریه و شرکای‌کاری بین‌المللی، حمایت بزرگی در برابر رنج‌های بشری است و از طریق این کمک‌ها، زندگی آسیب‌دیدگان تا حدودی خود کفا شوند. بلخ پنجشنبه، ۲۲ جمادی الأولی ۱۴۴۷ د #افغانی_سرې_میاشتې عمومی رئیس، ښاغلی شیخ الحدیث شهاب الدین دلاور د مل پلاوی سره #شمال_زون ته د سفر په ترڅ کې د بلخ ولایت له والی ښاغلی حاجی محمد یوسف وفا سره د وروستۍ زلزلې له امله زیانمنو شوو کورنیو ته د مرستو رسونې برخه کې د #ګډو_همکاریو په موخه د همغږۍ ناسته وکړه. ناسته کې ښاغلی دلاور څرګنده کړه، چې د هېواد په شمال کې د زلزلې د پېښېدو له ورځې زیانمنو ته د افغانی سرې میاشتې د مرستو لړۍ روانه ده او دغه لړۍ به دوی ته د ژوند د بېرته عادی را ګرځېدو پورې دوام ومومی. ورپسې د بلخ والی، ښاغلی وفا د زلزله ځپلو د بېړنی لاسنیوی او بشری مرستو د ترسره کولو په پار د افغانی سرې میاشتې خدمات وستایل او د ولایت په کچه یې د دولتی او غیر دولتی ادارو ترمنځ زلزله ځپلو ته د بشری خدمتونو وړاندې کولو برخه کې د ښې همغږۍ او بشپړۍ همکارۍ ډاډ ورکړ.